31985D0620
L 379/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 декември 1985 година
за изменение, вследствие присъединяването на Испания и Португалия, на Решение 79/491/ЕИО за определяне на код и стандартни правила за преобразуване във форма, подходяща за машинно четене на данните от основните изследвания на площите с лозя
(85/620/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Акта за присъединяване на Испания и Португалия, и по-специално член 396 от него,
като взе предвид Регламент (ЕИО) № 357/79 на Съвета от 5 февруари 1979 г. относно статистическите изследвания на площите с лозя (1), последно изменен с Регламент (ЕИО) № 3719/81 на Съвета (2), и по-специално член 4, параграф 4 от него,
като има предвид, че присъединяването на Испания и Португалия налага изменението на Решение 79/491/ЕИО на Комисията (3);
като има предвид, че съгласно член 2, параграф 3 от Акта за присъединяване институциите на Общността могат, преди присъединяването, да приемат мерките, посочени в член 396 от Акта, като тези мерки влязат в сила в зависимост от и на датата на влизане в сила на този Договор,
ПРИЕ НАСТОЯЩОТО РЕШЕНИЕ:
Член 1
При условие, че влезе в сила Актът за присъединяване на Испания и Португалия, приложения I, II и III към Решение 79/491/ЕИО се заменят с приложенията към настоящото решение.
Член 2
Адресати на настоящото решение са държавите-членки.
Съставено в Брюксел на 13 декември 1985 година.